ประกาศคณะกรรมการการมาตรฐานแห่งชาติประกาศคณะกรรมการการมาตรฐานแห่งชาติฉบับที่ ๑ (พ.ศ. ๒๕๕๙)เรื่อง หลักเกณฑ์ วิธีการและเงื่อนไขการกำหนดสาขาและขอบข่าย และการสุ่มตัวอย่างเพื่อการรับรองระบบงานหน่วยรับรองระบบการจัดการพลังงาน[๑] อาศัยอำนาจตามความในมาตรา ๒๐ วรรคสาม และมาตรา ๒๘ วรรคสองแห่งพระราชบัญญัติการมาตรฐานแห่งชาติพ.ศ. ๒๕๕๑ และมติคณะอนุกรรมการพิจารณาหลักเกณฑ์ วิธีการ และเงื่อนไข ในการประชุมครั้งที่๑๓ - ๑/๒๕๕๙ เมื่อวันที่ ๒๐ เมษายน ๒๕๕๙ คณะกรรมการการมาตรฐานแห่งชาติ ออกประกาศกำหนดหลักเกณฑ์วิธีการ และเงื่อนไขการกำหนดสาขาและขอบข่าย และการสุ่มตัวอย่างเพื่อการรับรองระบบงานหน่วยรับรองระบบการจัดการพลังงานดังมีรายละเอียดต่อท้ายประกาศนี้ทั้งนี้ตั้งแต่บัดนี้เป็นต้นไปประกาศ ณ วันที่ ๗กรกฎาคม พ.ศ. ๒๕๕๙สมคิด จาตุศรีพิทักษ์รองนายกรัฐมนตรีประธานกรรมการการมาตรฐานแห่งชาติหลักเกณฑ์ วิธีการ และเงื่อนไขการกำหนดสาขาและขอบข่ายและการสุ่มตัวอย่างเพื่อการรับรองระบบงานหน่วยรับรองระบบการจัดการพลังงาน๑. ขอบข่ายเอกสารนี้กำหนดหลักเกณฑ์ วิธีการ และเงื่อนไขในการกำหนดสาขาและขอบข่ายและจำนวนตัวอย่างที่จะประเมินความสามารถผู้ประเมินของหน่วยรับรองขณะตรวจประเมินผู้ประกอบกิจการที่ขอรับการรับรองระบบการจัดการพลังงาน๒. เอกสารอ้างอิง๒.๑ หลักเกณฑ์วิธีการ และเงื่อนไขการรับรองระบบงานหน่วยรับรอง๒.๒ หลักเกณฑ์วิธีการ และเงื่อนไขการตรวจประเมินหน่วยรับรอง๒.๓ ประกาศคณะกรรมการรับรองหน่วยรับรองและหน่วยตรวจเรื่องกำหนดสาขาการรับรองหน่วยรับรอง๒.๔ มอก. 2000การจัดประเภทอุตสาหกรรมตามกิจกรรมทางเศรษฐกิจทุกประเภทตามมาตรฐานสากล๒.๕ ISO 50003 Energy management systems Requirementsfor bodies providing audit and certification of energy management systems๓. นิยามความหมายของคำที่ใช้ในเอกสารนี้ให้เป็นไปตามนิยามที่กำหนดไว้ในหลักเกณฑ์วิธีการ และเงื่อนไขการรับรองระบบงานหน่วยรับรอง๔. การกำหนดสาขาและขอบข่ายการกำหนดสาขาและขอบข่ายในการรับรองระบบงานหน่วยรับรองระบบการจัดการพลังงานจะอ้างอิงตามการแบ่งประเภทอุตสาหกรรมตามกิจกรรมทางเศรษฐกิจ (รหัส ISIC 01-99) ที่ระบุไว้ในมาตรฐานมอก. 2000หมายเหตุ มอก. 2000แบ่งประเภทอุตสาหกรรมตามกิจกรรมทางเศรษฐกิจของผลิตภัณฑ์และการบริการ โดยแบ่งเป็นรหัส ISIC 01-99 ทั้งนี้ รหัส ISIC 99กิจกรรมองค์การระหว่างประเทศและองค์การต่างประเทศอื่น ๆ และสมาชิก เป็นสาขาและขอบข่ายที่ไม่ให้การรับรองระบบงาน๕. การสุ่มตัวอย่าง๕.๑สำนักงานจะพิจารณาตรวจประเมินความสามารถผู้ประเมินของหน่วยรับรองขณะประเมินผู้ประกอบกิจการชนิดเต็มรูปแบบ(หน่วยรับรองประเมินเพื่อให้การรับรองครั้งแรก หรือประเมินใหม่)เป็นลำดับแรกผู้ประเมินของหน่วยรับรองครอบคลุมทั้ง ผู้ประเมินที่เป็นบุคลากรประจำ(Full-timestaff) และผู้ประเมินที่ไม่ใช่บุคลากรประจำ (Part-timestaff)๕.๒ สำนักงานสามารถเลือกสาขาและขอบข่ายและผู้ประเมินที่จะตรวจประเมินความสามารถได้ตามความเหมาะสม๕.๓ การสุ่มตัวอย่างเพื่อตรวจประเมินความสามารถผู้ประเมินของหน่วยรับรองขณะประเมินผู้ประกอบกิจการในแต่ละกรณีให้เป็นดังนี้๕.๓.๑ การรับรองระบบงานครั้งแรกและการขอขยายสาขาและขอบข่ายการรับรองระบบงานสุ่มตัวอย่าง อย่างน้อย ๑ ตัวอย่าง๕.๓.๒ การตรวจติดตามผลและการต่ออายุการรับรองระบบงานสุ่มตัวอย่างตามจำนวนที่ระบุในตารางที่๑ โดยพิจารณาจากจำนวนผู้ประกอบกิจการที่หน่วยรับรองให้การรับรองตารางที่ ๑ จำนวนตัวอย่างกรณีการตรวจติดตามผลและการต่ออายุการรับรองระบบงานจำนวนผู้ประกอบกิจการที่หน่วยรับรองให้การรับรองจำนวนตัวอย่าง๑-๕๐ รายอย่างน้อย ๑ ราย๕๑-๑๐๐ รายอย่างน้อย ๒ รายมากกว่า ๑๐๐ รายอย่างน้อย ๓ ราย๕.๔การพิจารณาเลือกสุ่มตัวอย่างเพื่อตรวจประเมินความสามารถผู้ประเมินของหน่วยรับรองขณะประเมินผู้ประกอบกิจการจะพิจารณาตามความสำคัญดังนี้- ความหลากหลายหรือความซับซ้อนของแหล่งพลังงานที่ผู้ประกอบกิจการใช้- ปริมาณพลังงานที่ผู้ประกอบกิจการใช้- ลักษณะธุรกิจของผู้ประกอบกิจการ- จำนวนผู้ประกอบกิจการที่ได้รับการรับรองจากหน่วยรับรอง-ผลการดำเนินงานของหน่วยรับรองและข้อมูลที่เกี่ยวข้องกับผลการดำเนินงานของผู้ประกอบกิจการที่ได้รับการรับรองเช่น ข้อร้องเรียน เป็นต้นวริญา/ปริยานุช/จัดทำ๒๖ สิงหาคม๒๕๕๙นุสรา/ตรวจ๒๔ พฤศจิกายน๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๑๘๗ ง/หน้า ๑๔/๒๔ สิงหาคม ๒๕๕๙